
На основу Кадровског плана за Универзитетску дечју клинику за 2024. годину бр.112-01-86/2024-02 од 28.03.2024. године, као  и одредаба чланова 7, 8 и 9 Посебног колективног уговора за здравствене установе чији је оснивач Република Србија, аутономна покрајина и јединица локалне самоуправе (Службени гласник РС бр.96/2019, 58/2020 – Анекс I), Универзитетска дечја клиника, Београд,  Тиршова 10,  расписује:



Ј А В Н И  О Г Л А С  
 
За пријем у радни однос на одређено време до 6 (шест) месеци
са пуним радним временом 

· Портира/чувара, Одсек за помоћне послове – 2 (два) извршиоца


I

РАСПИСУЈЕ СЕ ЈАВНИ ОГЛАС за пријем у радни однос на одређено време до 6(шест) месеци са пуним радним временом на послове портира/чувара, Одсек за помоћне послове – 2 (два) извршиоца. 

Описи послова за сва радна места су утврђени Правилником о унутрашњој организацији и систематизацији послова Универзитетске дечје клинике, Београд, Тиршова 10.

II
УТВРЂУЈУ  СЕ  услови за пријем у радни однос на одређено време до 6(шест) месеци са пуним радним временом и на послове портира/чувара, Одсек за помоћне послове – 2 (два) извршиоца код послодавца - Универзитетске дечје клинике, како следи:

· основно образовање  (II/III степен стручне спреме) 
· 6 (шест) месеци радног искуства на одговарајућим пословим

    III
Рок за пријаву кандидата траје осам дана од дана објављивања огласа у листу „Послови“ Националне службе за запошљавање.
 
Пријаве се шаљу у затвореној коверти на адресу: Универзитетска дечја клиника, Тиршова 10, 11000, Београд, са назнаком „ПРИЈАВА НА КОНКУРС ЗА ПРИЈЕМ
ПОРТИРА/ЧУВАРА У ОДСЕКУ ЗА ПОМОЋНЕ ПОСЛОВЕ НА ОДРЕЂЕНО ВРЕМЕ ДО 6 (ШЕСТ) МЕСЕЦИ – 2 (ДВА) ИЗВРШИОЦА“. 

       IV
Приликом пријаве на конкурс кандидати су дужни да доставе следећа документа:

· кратку биографију
· фотокопију личне карте
· фотокопију дипломе о завршеној школи
· фотокопију радне књижице или другог доказа о радном искуству кандидата ( уговори о раду, волонтерски уговори, потврда послодавца и сл.) 

Кандидати који испуњавају услове из огласа могу бити позвани на разговор ради пружања додатних података који могу бити важни за одлуку о пријему претходно искуство о раду, додатно образовање или способљеност, дужина трајања школовања и сл.).

Приликом заснивања радног односа, кандидати су дужни да доставе лекарско уверење као доказ о здравственој способности за послове за које се прима.

Оглас објавити на огласној табли Националне службе за запошљавање, интернет страници Министарства здравља Републике Србије, огласној табли и интернет страници послодавца.

Неблаговремене и непотпуне пријаве неће се узимати у разматрање. 

